Ama (Aichi)

Yaponiyadagi Aichi prefekturasida joylashgan shahardir. 2019-yil 1-oktabr holatiga ko‘ra, shaharda 36997 ta xonadonda 87651 nafar aholi istiqomat qiladi, aholi zichligi — har kvadrat kilometrga 3188 nafar kishidan toʻgʻri keladi. Shaharning umumiy maydoni 27,49 kvadrat kilometr (10,61 milya) ga teng. Ama Jahon sogʻliqni saqlash tashkilotining Sogʻlom shaharlar alyansi (AFHC) aʼzosi hisoblanadi.

Geografiyasi 
Ama Aichi prefekturasining uzoq gʻarbiy qismida, Nobi tekisligining oʻrtasida joylashgan. Shahar dengiz sathida yoki undan pastda joylashgan. Ama Nagoya markazidan mashina yoki poezdda 15 daqiqa masofa uzoqlikda oʻrnashgan.

Iqlimi 
Shahar issiq va nam yoz hamda nisbatan yumshoq qish bilan tavsiflangan iqlimga ega (Köppen iqlim tasnifi Cfa). Amada oʻrtacha yillik harorat 15,7 °C ni tashkil etadi. Yillik oʻrtacha yogʻin miqdori 1699 mm, sentyabr esa eng seryogʻin oy hisoblanadi. Avgustda eng yuqori harorat 28,0 °C atrofida, eng past harorati esa yanvarda, 4,4 °C atrofida boʻladi.

Demografiyasi 
Yaponiya aholini roʻyxatga olish maʼlumotlariga koʻra, Ama aholisi soni soʻnggi 50 yil ichida tez sur’atlarda oʻsib bormoqda.

Qoʻshni munitsipalitetlar 

 Aichi prefekturasi

 Nagoya — Nakagava-ku, Nakamura-ku
 Inazava
 Kiyosu
 Tsushima
 Aisai
 Kanie
 Oharu

Tarixi

Kelib chiqishi 
Ama sobiq Ovari viloyatining bir qismi boʻlgan va Jomon davridan buyon doimiy ravishda rivojlanib kelmoqda.

Qadimgi tarixi 
Jimoku-ji ibodatxonasi Asuka davrida imperator Suiko tomonidan bunyod etilgan.

Oʻrta davrlar 
Kamakura davridan boshlab, bu Kamakura Kaidoʻda shukuba hududi boʻlgan. Sengoku davrida u Daimyo Hachisuka Masakatsuning uyi boʻlib, uning urugʻi Hachitsuka qal’asida hukmronlik qilgan. Bu, shuningdek, Sengoku davrining yana bir sarkardasi Fukusima Masanori tugʻilgan hudud hisoblanadi.

Ilk zamonaviy davr 
Edo davrida u Ovari Domeni tarkibidagi Ovari Tokugava xoldinglarining bir qismini tashkil etgan. Edo davridan boshlab bu hudud Cloisonné ishlab chiqarish markazi sifatida tanilgan.

Keyingi zamonaviy davr 
Meidzi davrining boshida bu hudud zamonaviy munitsipalitetlar tizimini barpo etish bilan Aichi prefekturasi Ama tumaniga qarashli bir nechta qishloqlarga boʻlib yuborilgan.

Zamonaviy tarix 
Jimokuji 1933-yilda, Miva 1958-yilda va Shippo 1966-yilda shaharcha maqomiga koʻtarilgan. 2008-yilda uchta shahar va Ōharu shahri birlashish boʻyicha munozaralarni boshladi, ammo, Ōharu bilan kelishuvga erishib boʻlmadi, bu esa oʻsha yilning oxirida munozaralarni tugallanishiga sabab boʻldi. Qolgan uchta shahar 2009-yilda referendumdan o‘tgan va yangi Ama shahri sifatida 2010-yil 22-martda tashkil etilgan.

Hukumat 

Ama toʻgʻridan-toʻgʻri saylanadigan mer hamda 22 aʼzodan iborat bir palatali shahar qonun chiqaruvchi organi bilan mer-kengash boshqaruv shakli mavjud. Shahar Aichi prefekturasi assambleyasiga ikki aʼzoni qoʻshish huquqiga ega. Milliy siyosat nuqtai nazaridan, shahar Yaponiya Diet quyi palatasining 9-Aichi tumani tarkibiga kiradi.

Iqtisodiyoti

Seramika muhandisligi 

 Cloisonné (Ovari Cloisonné)

Savdo 
Nagoya metropolisiga yaqinligi tufayli Ama yotoqxona shaharchaga aylanib qoldi va uning aholisi tez sur’atlarda oʻsa boshladi.

Taʼlim tizimi 
Amada shahar hukumati tomonidan boshqariladigan oʻn ikkita davlat boshlangʻich maktabi va beshta davlat oʻrta maktabi hamda Aichi prefekturasi taʼlim kengashi tomonidan boshqariladigan ikkita davlat yuqori maktabi faoliyat yuritadi.

Transport

Temir yoʻllar

Anʼanaviy chiziqlar 

  Meitetsu

 Tsushima liniyasi: — Jimokuji — Shippō - Kida -

Yoʻllar

Tez yoʻllar 

  Nagoya Daini Kanjo tezkor yoʻli
  Higashi-Meihan ekspress yoʻli

Yaponiya milliy marshruti 

 Milliy yoʻnalish 302

Mahalliy diqqatga sazovor joylar 

 Shippo sanʼat qishlogʻi
 Xachitsuka qal’asi joylashgan joy
 Jimoku-ji, Asuka davridagi buddistlar ibodatxonasi

Amadan chiqqan taniqli odamlar 

 Fukusima Masanori, Samuray
 Hachisuka Masakatsu, Samuray
 Maeda Matsu, Maeda Toshiiening rafiqasi
 Noboru Ogasavara, shifokor
 Nobutaka Hirano, voleybolchi
 Junichi Sato, anime rejissyori
 Yūko Mizutani (1964 — 2016), aktrisa

Galereya

Manbalar 

Aichi prefekturasidagi shaharlar
Ama (Aichi)